***Anežka Krestianková, 8.ročník, ZŠ Narnia Banská Bystrica***

***POČUJEŠ?***

Keď ráno vstáva slnko, preberá svet,

každý strom vydá zvuk, každý kvet.

A ľudia ráno vstávajú tak isto,

ale na všetko sa pozerajú iba hmlisto.

A to je škoda, lebo prichádzajú o veľa.

Myslia si, že svet je nemý, ako batoľa.

Že žijú iba oni, iba oni dýchajú.

Nevedia, že všetci okolo nich spievajú.

Ty to počuješ?

Počuješ to všetko okolo seba?

Dúfam, že sa nesmeješ.

Veď sa to týka aj Teba.

Počuješ, ako listy vo vetre cinkajú?

Veď na Teba hlasno volajú!

Ale Tebe je to jedno, nevšímaš si ich.

Ignoruješ každý jeden z nich.

Tak prosím, prestaň, počúvaj!

A pridaj sa aj Ty, aj Ty hraj.

Veď Ty si zatiaľ iba stál.

Vôbec si nepočúval.

Nemyslím si, že je to slušnosť.

Veď uvdíš, keď príde dospelosť.

Len sa prosím nepremeň, zostaň tebou.

Keď ty zostaneš tebou, ja budem sebou.

A spolu si zaspievame, nie len tak.

Oživíme svet, nezaspí ani mak.

Ďakujem, že mi pomôžeš, kamarát,

veď už prestaňme len tak mlčky stáť.

Tancujme a spievajme, objavme, čo je v nás!

Neodopierajme svetu milióny krás.

Každý z nás je jeden tón, jedna nota.

A medzi ne, veru, nepatrí samota.

Tak sa už zobuďte, niečo hrajme!

Pred nikým nič netajme!

A určite použijeme každého,

Nikoho predsa nenecháme samého.